stanford-oval/wikipedia huggingface dataset:
Diplon diskografia
Diskografia > Soundtrackit

ATV Offroad Fury 4 – "Tambo" & "Newsflash" (mukana Sandra Melody)
SSX on Tour – "Big Lost, "Indian Thick Jawns" (mukana P.E.A.C.E.)
NBA 08 - "Way More"
NBA 09: The Inside - "Do It Like That"
Midnight Club Los Angeles – "Wassup" (mukana Rye Rye) (Crookers Remix)
Kick-Ass 2 - "Motherquake" (DJ Fresh vs. Diplo mukana Dominique Young Unique)
Saint's Row IV Soundtrack - Mad Decent 106.9 radio station - "Express Yourself" (mukana Nicky Da B)
Diskografia > Podcastit

Mad Decent
Diplo & Friends
Elokuvavuosi 1926

Tässä artikkelissa käsitellään vuoden 1926 aikana julkaistuja elokuvia ja elokuvamaailman merkittäviä tapahtumia.
Uudet elokuvat

Faust
Seitsemännessä taivaassa
Äiti
Aiheesta muualla

Elokuvavuosi 1926 Internet Movie Databasessa (englanniksi)
EMF

| EMF> Tiedot |
| --- | --- |
Toiminnassa:  1989–1997 2001–2002 2007–2009 2012–
Tyylilaji:  Alternative dance, alternative rock, dance-rock
Kotipaikka:   Gloucestershire, Englanti, Yhdistynyt kuningaskunta
Laulukieli:  englanti
Jäsenet:  James Atkin Ian Dench Derry Brownson Mark Decloedt Stevey Marsh Richard March Tim Stephens Phil Cleary Zac Foley Milf
Levy-yhtiö:  Parlophone  
Infobox OKNimi-testi OK: 
EMF oli brittiläinen, 1990-luvun alussa vaikuttanut rock- ja popyhtye. Yhtyeen musiikissa sekoittui rockmaiset äänet teknomusiikin kevyisiin elementteihin ja yhtye käytti samplereita ja sekvenssoreita ahkerasti. EMF tunnettiin aikanaan myös sivuttain käännetyistä lippalakeistaan ja löysistä shortseistaan.
Yhtyeen nimi tulee virallisesti sanoista ”Epsom Mad Funkers”. Vaihtoehtoisen tulkinnan mukaan EMF tulee sanoista ”Ecstasy Mother Fuckers”, jotka esiintyvät esikoislevyn bonusraidalla.
James Atkin (laulu), Ian Dench (kitara), Zac Foley (basso), Derry Brownson (kosketinsoittimet ja samplet) ja Marc Decloedt (rummut) perustivat yhtyeen lokakuussa 1989 Cinderfordissa. Yhtyeen jäsenet olivat paikallisesti tunnettuja muusikoita jo ennen EMF:ää. EMI/Parlophone teki yhtyeen kanssa leyvytyssopimuksen jo yhtyeen neljännen keikan jälkeen kuulematta edes yhtään demonauhaa.
Yhtyeen ensimmäinen levy oli ”Schubert Dip”, joka nousi Ison-Britannian levylistoilla 3:nneksi. Levyn suurin hitti oli ”Unbeliveable”, joka nousi monissa maissa (mm. Yhdysvalloissa) listaykköseksi. Isossa-Britanniassa se oli parhaimmillaan kolmas. Levyn muut singlet olivat ”I Believe”, ”Children” ja ”Lies”. Yhtyeen säveltäjä Ian Dench mukaan levyn nimi tuli siitä, että kun hän tarvitsi lyhyen sointukuvion hän otti sellaisen Franz Schubertilta.
EMF:n muut julkaisut eivät olleet yhtä menestyksekkäitä. Vuonna 1992 yhtye julkaisi EP:n ”Unexplained EP” ja myöhemmin samana vuonna toisen albuminsa ”Stigma”, jolta julkaistiin singlet ”They're Here” ja ”It's You”. Menestyksen hiipumisen on selitetty johtuneen yhtyeen siirtymisestä rockimpaan suuntaan ja brittipopin noususta. Vielä vuonna 1995 yhtye julkaisi levyn ”Cha Cha Cha” sekä singlet ”I'm a Believer” ”Afro King”. Tämän jälkeen yhtye hajosi, mutta kaikki sen jäsenet jatkoivat kuitenkin musiikin tekemistä.
2001 EMF teki keikan Lontoossa ja julkaisi kokoelmalevyn parhaista kappaleistaan.
Diskografia

Schubert Dip (1990 & 1991)
Stigma (1992)
Cha Cha Cha (1995)
Back 2 Back Hits (1998, kokoelma yhdessä Jesus Jonesin kanssa)
The Best of EMF: Epsom Mad Funkers (2001, kokoelma)
Diskografia > Videot

Smoke the Banger (VHS, 1991)
Long Live the New Flesh (DVD, 2013)
Diskografia > Singlet & EP:t

Unbelievable (1990)
I Believe (1991)
Children (1991)
Lies (1991)
Unexplained EP (1992)
They're Here (1992)
It's You (1992)
Perfect Day (1995)
Bleeding You Dry (1995)
I'm a Believer (1995)
Afro King (1995)
Incredible (2001)
Let's Go (2001)
Dreamer – laukkaratsun tarina

| Dreamer – laukkaratsun tarina> Dreamer: Inspired by a True Story |
| --- | --- |

Ohjaaja:  John Gatins
Käsikirjoittaja:  John Gatins
Tuottaja:   Brian Robbins  Hunt Lowry  Michael Tollin 
Säveltäjä:  John Debney
Kuvaaja:  Fred Murphy
Leikkaaja:  David Rosenbloom
Pääosat:   Kurt Russell  Dakota Fanning  Kris Kristofferson  Elisabeth Shue 
Valmistustiedot
Valmistusmaa:  Yhdysvallat
Tuotantoyhtiö:   Tollin/Robbins Productions  Hyde Park Entertainment 
Levittäjä:  DreamWorks Netflix
Ensi-ilta:  10. syyskuuta 2005 (10.9.2005) (TIFF)  21. lokakuuta 2005 (21.10.2005)
Kesto:  102 min
Alkuperäiskieli:  englanti
Budjetti:  32 miljoonaa dollaria
Tuotto:  38 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Dreamer – laukkaratsun tarina (Dreamer: Inspired by a True Story) on vuonna 2005 julkaistu yhdysvaltalainen draamaelokuva. Sen on käsikirjoittanut John Gatins, ja se on hänen esikoisohjauksensa. Elokuvan pääosia näyttelevät Kurt Russell, Kris Kristofferson, Elisabeth Shue ja Dakota Fanning. Dreamer perustuu löyhästi tositarinaan loukkaantuneesta täysiverisestä kilpahevosesta nimeltä Mariah’s Storm. Elokuva sai ensi-iltansa Toronton kansainvälisillä elokuvajuhlilla 10. syyskuuta 2005 ja se julkaistiin elokuvateattereihin 21. lokakuuta 2005. Elokuva sai myönteisiä arvioita kriitikoilta ja tuotti lipputuloina 38 miljoonaa dollaria, kun tuotantobudjetti oli ollut 32 miljoonaa. Dreamer sai Critics’ Choice Movie Awards -ehdokkuuden parhaan perhe-elokuvan sarjassa.
Juoni

Ben (Kurt Russell) on hevosvalmentaja, joka ottaa työnsä hyvin vakavasti. Hän laiminlyö tytärtään keskittyessään hevosiinsa.
Saadakseen isänsä pitämään tekemänsä lupauksen tytär Cale (Dakota Fanning) pakottaa tämän ottamaan hänet mukaan työpaikalleen. Eräänä aamuna hevonen nimeltä Soñador kaatuu laukkakilpailun aikana ja loukkaantuu niin pahasti, että Benin pomo Palmer vaatii tammaa lopetettavaksi. Koska Cale on isänsä mukana, Ben vaatii hevosta itselleen. Ben menettää työnsä ja hänestä tulee loukkaantuneen tamman uusi omistaja. Työttömyyden ja kiinteistön pakkomyynnin uhkaamana Ben päättää astuttaa Soñadorin.
Cale rakastuu ensisilmäyksellä Soñadoriin ja alkaa salaa hiipiä latoon yöllä nähdäkseen tamman. Hän käy myös salaa tapaamansa isänsä isää Popia (Kris Kristofferson), joka opettaa mielellään pojantyttärelleen hevosasioita.
Ben ja Cale menevät toiselle farmille katsomaan oria jolla Soñador astutetaan, mutta astutusmaksu on liian korkea. Benin isä antaa pojalleen rahat astutukseen, ja Ben vastahakoisesti ottaa ne. Mutta ennen kuin he voivat astuttaa tammaa, eläinlääkäri testaa Soñadorin ja tulokset kertovat tamman olevan hedelmätön.
Sen jälkeen Cale kuulee isänsä kertovan äidilleen Lillylle (Elisabeth Shue), että Soñador on pilannut heidät, koska se ei voi saada varsaa. Lilly vastaa, että Soñador on parasta, mitä heille on ikinä tapahtunut, koska Ben on vihdoin alkanut viettää aikaa Calen kanssa. Turhautuneena Ben sanoo, että jos Cale ei olisi ollut mukana kun Soñador loukkaantui, hän olisi antanut lopettaa tamman.
Kuultuaan keskustelun Cale loukkaantuu, suunnittelee pakomatkan ja satuloi Soñadoria. Silloin isä Ben saapuu talliin. Ovi pamahtaa hänen takanaan ja säikäyttää Soñadorin joka juoksee ulos tallista Calen roikkuessa selässä henkensä edestä. Ben hyppää autoonsa ja ajaa ratsukon perään.
Tämä tapahtuma alkaa muodostaa uutta sidettä isä ja tyttären välille ja lähentää koko perhettä. He ymmärtävät, että Soñador on erittäin nopea, ja päättävät kokeilla kilpailua. Valitettavasti kilpailun jälkeen tamma myydään, mistä Cale on vihainen isälleen.
Vanhempainillassa Ben lukee tarinan, jonka tytär on kirjoittanut kuninkaasta ja hänen hevosestaan, ja ymmärtää, kuinka paljon heidän perheensä tarvitsee Soñadoria. Hän ostaa tamman takaisin isältään saamillaan rahoilla ja merkitsee hevosen Calen nimiin. Hevosen omistajana Cale päättää kilpailuttaa Soñadoria Breeder's Cup Classic -arvokilpailussa, jockeyna Benin työtoveri Manny. He harjoittelevat yhdessä ja lopulta pääsevät kilpailuun. 
Kilpailussa Soñador säikkyy Palmerin hevosta, minkä Ben arvelee heikentävän tamman mahdollisuuksia kilpailussa. Mutta katsoessaan Soñadoria hän tajuaa, että tamma on valmis kilpailemaan. Soñador jatkaa ja voittaa Breeder's Cup Classic -arvokilpailun.
Näyttelijät

| 0 | 1 | 2 |
| --- | --- | --- |
|  Kurt Russell  | … |  Benjamin ”Ben” Crane   |
|  Dakota Fanning  | … |  Cale Crane   |
|  Kris Kristofferson  | … |  Pop Crane   |
|  Elisabeth Shue  | … |  Lillian ”Lilly” Crane   |
|  David Morse  | … |  Everett Palmer   |
|  Freddy Rodriguez  | … |  Manolin Vallarta   |
|  Luis Guzmán  | … |  Balon   |
|  Oded Fehr  | … |  Prinssi Sadir   |
|  Ken Howard  | … |  William ”Bill” Ford   |
|  Holmes Osborne  | … |  tohtori Fleming   |
Julkaisu

Elokuva sai ensi-iltansa Toronton kansainvälisillä elokuvajuhlilla 10. syyskuuta 2005, ja DreamWorks Pictures julkaisi sen elokuvateattereihin 21. lokakuuta 2005 . Roadshow Entertainment julkaisi elokuvan DVD:llä 21. maaliskuuta 2006.
Vastaanotto

Dreamer sai myönteisiä arvioita kriitikoilta. Sivuston Rotten Tomatoes katsojatarkasteluissa elokuvan luokitus on 64 %, joka perustuu 117 arvioon ja keskimääräinen arvosana on 6,3/10. Sivuston mukaan tämä melko kaavamainen hevostarina onnistuu vahvojen roolitöiden ansiosta.  Metacritic-sivustolla elokuvan pistemäärä on 59/100, mikä perustuu 28 henkilön arvioon.
Elokuvavuosi 1919

Tässä artikkelissa käsitellään vuoden 1919 aikana julkaistuja elokuvia ja elokuvamaailman merkittäviä tapahtumia.
Uudet elokuvat

Bolshevismin ikeen alla
Dust of Desire
Halbblut
Hämähäkit
Katkenneita kukkasia
Venusta etsimässä eli erään nuoren miehen ihmeelliset seikkailut
Aiheesta muualla

Wikimedia Commonsissa on kuvia tai muita tiedostoja aiheesta .
Elokuvavuosi 1919 Internet Movie Databasessa (englanniksi)
EMD SD40

EMD SD40 ja siitä kehitetyt EMD SD40-2 ja EMD SD40T-2 ovat General Motors Electro-Motive Division (EMD) valmistamia dieselvetureita. Ne olivat EMD:n ensimmäiset 3 000 hevosvoiman tehon saavuttaneet dieselveturit. Veturit ovat road switcher -tyyppisiä, ja niissä on kaksi 3-akselista teliä. SD40-sarjan veturit kilpailivat General Electricin (GE) U30C- ja U30B-vetureiden kanssa. Vetureita valmistettiin vuosina 1966-1986 kaikkiaan 5535 kappaletta. Suuri osa niistä on yhä käytössä, ja osa on myyty Amerikan ulkopuolelle.
EMD SD40

| EMD SD40 |
| --- | --- |

Perustiedot
Tyyppi:  dieselveturi
Valmistaja:  Electro-Motive Diesel (EMD) General Motors Diesel (GMD)
Lukumäärä:  1268
Valmistusvuodet:  1966–1972
Tekniset tiedot
Pituus:  21 000 mm
Leveys:  3 130 mm
Korkeus:  4 750 mm
Pyörästö:  Co'Co'
Moottori:  EMD 16-645-E3
Moottorin teho:  2240 kW
EMD SD40 on dieselveturi, joita General Motors Electro-Motive Division valmisti vuosina 1966-1972 kaikkiaan 1268 kappaletta. Veturissa on 2-tahtinen, 16-sylinterinen 3 000 hevosvoiman moottori ja se on varustettu sähköisellä voimansiirrolla. SD40 oli EMD:n ensimmäinen 3 000 hevosvoiman tehon saavuttanut veturi.
EMD SD40-2

| EMD SD40-2 |
| --- | --- |

Perustiedot
Tyyppi:  dieselveturi
Valmistaja:  Electro-Motive Diesel (EMD) General Motors Diesel (GMD)
Lukumäärä:  3957
Valmistusvuodet:  1972–1986
Tekniset tiedot
Paino:  167 t
Pituus:  21 000 mm
Leveys:  3 130 mm
Korkeus:  4 750 mm
Pyörästö:  Co'Co'
Moottori:  EMD 16-645-E3
Moottorin teho:  2240 kW
EMD SD40-2 on dieselveturi, joita General Motors Electro-Motive Division valmisti vuosina 1972-1986 kaikkiaan 3 957 kappaletta. Veturissa on 2-tahtinen, 16-sylinterinen 3 000 hevosvoiman moottori ja se on varustettu sähköisellä voimansiirrolla. Se on kehitetty versio EMD SD40-dieselveturista: SD40-2:ssa on vanha sähkömekaaninen ohjausjärjestelmä korvattu modulaarisella elektronisella järjestelmällä. Veturi teki yhä voimassa olevan yhden veturityypin myyntiennätyksen: 15 vuodessa sitä myytiin SD40T-2 -veturit mukaan lukien 4267 kappaletta. Tällä hetkellä veturityyppiä käyttävät Pohjois-Amerikan kaikki 1. luokan rautatieyhtiöt, muun muassa BNSF, CSXT, Union Pacific ja Canadian Pacific.
EMD SD40T-2

| EMD SD40T-2 |
| --- | --- |

Perustiedot
Tyyppi:  dieselveturi
Valmistaja:  Electro-Motive Diesel (EMD)
Lukumäärä:  312
Valmistusvuodet:  1974–1980
Tekniset tiedot
Paino:  167 t
Pituus:  21 500 mm
Leveys:  3 130 mm
Korkeus:  4 750 mm
Pyörästö:  Co'Co'
Moottori:  EMD 16-645-E3
Moottorin teho:  2240 kW
EMD SD40T-2 on dieselveturi, joita General Motors Electro-Motive Division valmisti vuosina 1974-1980 kaikkiaan 312 kappaletta. Vetureissa on 2-tahtinen, 16-sylinterinen 3 000 hevosvoiman EMD 645-E3 -dieselmoottori, ja voimansiirto on sähköinen. Veturi on puoli metriä pidempi kuin SD40- ja SD40-2 -veturit. SD40T-2 -vetureiden jäähdytysjärjestelmä on suunniteltu toimimaan paremmin tunneleissa. Suurimpana ulkoisena erona voidaan pitää niiden takaosassa konesuojan sivuilla sijaitsevia suuria jäähdyttimen säleikköjä, jota tässä mallissa on sijoitettu alemmas aivan käyntisiltoihin kiinni, kun ne SD40- ja SD40-2 malleissa ovat konesuojan yläreunassa. Näin on parannettu puhtaamman ilman saantia. Suurin osa vetureista palvelee tällä hetkellä Union Pacific Railroadilla.
Eläinpuisto-Zoo

Eläinpuisto-Zoo (lyh. Epz) on rautatieliikennepaikka Ähtärissä rataosuudella Haapamäki–Seinäjoki. Virallisesti liikennepaikka on seisake. Se on avattu 31. toukokuuta 1981. Asemalla pysähtyy päivittäin neljä taajamajunaa, kaksi Seinäjoelle ja kaksi Jyväskylään.
Liikennepaikalla ei ole asemarakennusta, vaan pelkkä betonikatos ja puinen asemalaituri. Seisakekatokseen on 1990-luvulla maalattu eläinaiheisia kuvia lähellä sijaitsevaan eläinpuistoon liittyen. Kävelymatkan etäisyydellä on Ähtärin matkailualue, jossa sijaitsevat muun muassa Ähtärin eläinpuisto, leirintäalue, Hotelli Mesikämmen ja Ähtäri-halli.
Aiheesta muualla

VR: Eläinpuisto-Zoo
Vaunut.org: Kuvia liikennepaikalta
Englanninsinililja

| Englanninsinililja |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset Angiosperms
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Alaheimo::  Scilloideae
Suku::  Kellosinililjat Hyacinthoides
Laji::  non-scripta
Kaksiosainen nimi
 Hyacinthoides non-scripta  (L.) Chouard ex Rothm. 
Synonyymit
 Endymion nutans (Sm.) Dumort.  Hyacinthus non-scriptus L.  Scilla non-scripta (L.) Hoffmanns. & Link 
Katso myös
   Englanninsinililja Wikispeciesissä   Englanninsinililja Commonsissa 
Infobox OKNimi-testi OK: 
Englanninsinililja (Hyacinthoides non-scripta) on parsakasveihin (Asparagaceae, aiemmassa luokittelussa hyasinttikasveihin Hyacinthaceae) kuuluva monivuotinen sipulikasvi, jota viljellään koristekasvina. Laji esiintyy alkuperäisenä Britteinsaarilla, Belgiassa, Hollannissa, Ranskassa ja Espanjassa.
Englanninsinililja kasvaa 20:stä 30:een senttimetriä korkeaksi. Kukkavanat ovat kärjestä nuokkuvat. Niissä kasvaa runsaasti sinisiä pyöreäpohjaisia kellokukkia. Laji kukkii keväällä tai alkukesällä.
Aiheesta muualla

Suomen Lajitietokeskus: Englanninsinililja – Hyacinthoides non-scripta
Elokuvavuosi 1922

Tässä artikkelissa käsitellään vuoden 1922 aikana julkaistuja elokuvia ja elokuvamaailman merkittäviä tapahtumia.
Uudet elokuvat

Miehuutta, rohkeutta ja karskeita miehiä
Nosferatu
Aiheesta muualla

Elokuvavuosi 1922 Internet Movie Databasessa (englanniksi)
Englannintorvi

Englannintorvi on puupuhaltimiin kuuluva musiikki-instrumentti. Se on rakenteeltaan jokseenkin samanlainen kuin oboe ja oboe d’amore, mutta näitä isompi. Englannintorvi on F-vireinen, transponoiva soitin, eli nuotteihin merkityt sävelet soivat soittimella soitettuna puhdasta kvinttiä matalammalta.
Myös englannintorven soittotekniikka on jokseenkin samanlainen kuin oboen, mutta kevyempi puhaltaa. Niinpä useimmat oboistit soittavat säännöllisesti myös englannintorvea. Toisaalta soitin on suuremman kokonsa vuoksi oboeta raskaampi käsitellä; usein sitä kannatellaankin kaulahihnan avulla.
Englannintorven ääni on oboen ääntä pehmeämpi ja helpommin ympäristöön sulautuva, mutta silti solistinen.
Nimestään huolimatta englannintorvi ei ole englantilaista alkuperää. Nimen selityksenä pidetään yleensä soittimen ranskankielistä nimitystä cor anglé, joka tarkoittaa kulmatorvea; ensimmäiset englannintorvet olivat keskeltä kulmalle taivutettuja, jotta soittaja ylettäisi helpommin alapään äänireikiin.
Englannintorvisooloesimerkkejä

Antonín Dvořák: Sinfonia nro 9 (Uudesta maailmasta), 2. osa
César Franck: Sinfonia d-molli, 2. osa
James MacMillan: The World's Ransoming
Jean Sibelius: Tuonelan joutsen
Maurice Ravel: Pianokonsertto G-duuri
Joaquin Rodrigo: Concierto de Aranjuez, 2. osa
Pēteris Vasks: Englannintorvikonsertto
Igor Stravinsky: Pulcinella
Elokuvavuosi 1918

Tässä artikkelissa käsitellään vuoden 1918 aikana julkaistuja elokuvia ja elokuvamaailman merkittäviä tapahtumia.
Uudet elokuvat

The Bond
Kivääri olalle vie!
Koiranelämää
Salome
Aiheesta muualla

Elokuvavuosi 1918 Internet Movie Databasessa (englanniksi)
Eri planeetal

| Eri planeetal Lucas |
| --- | --- | --- |

Studioalbumin tiedot
 Julkaistu: 5. maaliskuuta 2021
 Tyylilaji: pop
 Kesto: 30.11
 Levy-yhtiö: Sony Music
Listasijoitukset
  33.
Lucaksen muut julkaisut
| 2.0 2018 | Eri planeetal 2021 |   |
Eri planeetal on suomalaisartisti Lucaksen 5. maaliskuuta 2021 julkaistu toinen studioalbumi.
Kappaleet

Pese kätesi – 2.55
Josefiina – 2.41
Eri planeetal – 2.46 (feat. Olli Antonio)
6.35 – 2.38
Neula silmään – 2.57
Painajaisii – 2.42
Kyyneleet tippuu – 3.28
Veli sul on välii – 3.50
Mutsi ootsä ylpee – 2.41
Vihaisit mua – 3.29
Diplomi-insinööri- ja arkkitehtikoulutuksen yhteisvalinta

Aalto-yliopisto (tekniset alat) on eräs DIA-valintaan osallistuvista yliopistoista.
Diplomi-insinööri- ja arkkitehtikoulutuksen yhteisvalinta (DIA-valinta) on valintamenettely, jonka avulla valitaan suurin osa opiskelijoista suorittamaan tekniikan kandidaatin ja diplomi-insinöörin tai arkkitehdin tutkintoa Suomen teknillisiin yliopistoihin tai tiedekuntiin.
DIA-valintaan osallistuvat
Aalto-yliopiston Insinööritieteiden korkeakoulu, Kemian tekniikan korkeakoulu, Perustieteiden korkeakoulu, Sähkötekniikan korkeakoulu sekä arkkitehtuurin ja maisema-arkkitehtuurin hakukohteet
Tampereen yliopisto
Lappeenrannan teknillinen yliopisto
Oulun yliopiston teknillinen tiedekunta
Vaasan yliopiston teknillinen tiedekunta
Åbo Akademin teknillinen tiedekunta
Turun yliopiston luonnontieteiden ja tekniikan tiedekunnan tietotekniikan, elektroniikan ja tietoliikennetekniikan koulutusohjelma sekä biotekniikan koulutusohjelma.
Valintamenettely

DIA-valinnassa opiskelemaan voi päästä kolmella tavalla. Nämä ovat
alkupistevalinta
valinta koe- ja alkupisteiden perusteella
valinta koepisteiden perusteella
Yhdellä kertaa voi hakea enintään viiteen DIA-valinnan hakukohteeseen. Hakija ilmoittaa hakukohteensa mieluisuusjärjestyksessä. Järjestys on sitova.
Valintamenettely > Aikataulu

DI-hakukohteiden pääsykokeet on perinteisesti järjestetty viikolla 22 ja arkkitehtuurin piirustus- ja suunnitelukokeet seuraavalla viikolla. Kansallisen yhteishaun tulokset julkistetaan heinäkuun alussa, jonka jälkeen hakijoilla on 14 vkr ottaa opiskelupaikka vastaan. Sijoittelu Opintopolussa jatkuu elokuun puolelle asti, minä aikana hakijoiden on edelleen mahdollista tulla hyväksytyiksi varasijoilta.
Valintamenettely > DI-valinta

Paperivalintaan osallistuvat kaikki DI-tutkintoa opiskelemaan hakeneet kuluvan vuoden ylioppilaat, joilla on vähintään arvosanana magna cum laude approbatur ylioppilastutkinnon pitkän matematiikan kokeesta tai cum laude approbatur fysiikan tai kemian kokeesta. Yksittäiset hakukohteet voivat asettaa paperivalinnalle kuitenkin tiukemmat kriteerit. Paperivalinnalla valitaan enintään 40 % kokonaisvalintakiintiöstä. Menettelyssä opiskelija valitaan ensisijaiseen hakukohteeseensa ilman pääsykoetta ylioppilastutkinnon arvosanojen perusteella. Paperivalinnassa valittu ei osallistu pääsykokeeseen.
Koe- ja alkupisteiden perusteella valitaan DI-tutkintoa opiskelemaan 70 % paperivalinnan jälkeisestä kiintiöstä. Tässä valintamuodossa opiskelijalle lasketaan alkupisteet ylioppilastutkinnon arvosanoista samoin periaattein kuin paperivalinnassa. Lisäksi opiskelijan on osallistuttava pääsykokeisiin. DI-koulutuksessa kaikkien on osallistuttava matematiikan pääsykokeeseen. Lisäksi hakukohteet määräävät, mihin muihin kokeisiin opiskelijan on osallistuttava. Vaihtoehtoina ovat fysiikan, kemian ja yhteiskuntatieteiden kokeet.
Pelkkien koepisteiden perusteella valitaan vähintään 18 % opiskelijoista. Ne, joilla ei ole ylioppilastutkintoa, osallistuvat vain tähän menettelyyn. Menettelyssä opiskelemaan valitaan jäljelle jääneistä opiskelijoista parhaiten pääsykokeissa menestyneet.
Valintamenettely > Arkkitehtuurin valintamenettely

Arkkitehtuurissa valintamenettely poikkeaa tuntuvasti DI-ohjelmien valintaprosessista. Arkkitehtuurissa hakijat palauttavat taiteelliset ennakkotehtävät, joiden pohjalta valitaan pääsykokeisiin kutsuttavat. Nämä suorittavat matematiikan ja luonnontieteiden pääsykokeet sekä piirustuskokeen. Osa hakijoista valitaan alku- ja koepisteiden, osa pelkästään koepisteiden perusteella.
Valintamenettely > Oikeusturva

Kuten kaikissa yliopistojen opiskelijavalinnoissa, myös DIA-valinnassa valinnan tuloksesta saa valittaa. Pääsykokeen arvostelusta voi valittaa yliopistolle, joka tutkii valituksen. Mikäli ratkaisu on hakijan kannalta kielteinen, tämä voi edelleen valittaa hallinto-oikeuteen, joka tutkii yliopiston menettelyn laillisuuden, muttei ota kantaa arvostelun oikeellisuuteen.
Muut valintamenettelyt

Teknilliset yliopistot ja tiedekunnat valitsevat pieniä määriä opiskelijoita myös muilla menettelyillä. Näistä tärkeimmät ovat
avoimen yliopiston linja
IB-tutkinnossa, Reifeprüfungissa ja EB-tutkinnossa hyvin menestyneiden linja
Viksu- ja matemaattisten aineiden valtakunnallisissa kilpailuissa menestyneiden linja.
Näiden lisäksi opiskelijoita, joilla on sopiva alempi korkeakoulututkinto tai ammattikorkeakoulututkinto valitaan opiskelemaan suoraan ylempää korkeakoulututkintoa. Tyypillisesti ammattikorkeakoulututkinnon suorittaneet insinöörit voivat jatkaa opintojaan tämän valintamenettelyn kautta.
Aiheesta muualla

DIA-valinnan sivut
Eino Laitakari

Eino Alvar Laitakari, sukunimi vuoteen 1906 Nybergh (3. heinäkuuta 1900 Yläne – 20. huhtikuuta 1978) oli suomalainen majuri ja kirjailija.[lähde? ]
Eino Laitakarin vanhemmat olivat Helsingin lääninvankilan, Kakolan kuritushuoneen ja Hämeenlinnan kuritushuoneen ja työvankilan johtaja, hovineuvos Vihtori Nybergh (1857–1938) ja Elin Kalm (1857–1930). Hänen veljiään olivat muun muassa geologi, professori Aarne Laitakari ja metsänhoitotieteen professori Erkki Laitakari.[lähde? ]
Laitakari palveli 1920- ja 1930-luvuilla komppanianpäällikkönä Porin rykmentissä Turussa ja oli vuonna 1927 perustetun Porin rykmentin oman lehden Porilaisen päätoimittajana. Hän kuului 1930-luvun alussa Turun seudun rintamamiesyhdistyksen ja  Lapuan liikkeen paikallisiin johtohenkilöihin ja oli syytteessä 1932 Mäntsälän kapinaan osallistumisesta, häntä ei kuitenkaan tuomittu asiasta.
Julkaisuja

Päiwäkäskysuomennoksia: kunink. Porin rykmentin "Majurin toimiston käskykirjasta" (Majors expeditions order book för år 1780 samt 1781, 1782, 1783, 1784, 1785, 1786, 1787 och 1788) sekä kahden tappioluettelon suomennokset vuoden 1788-1790 sodasta. Turku 1931
Katsaus Porin rykmentin vaiheisiin. Porin rykmentti, Turku 1933
Lippumies Jaakko Juhana Rothin hävityspartio: Näsijärven ja Ruoveden sissit Suomen sodassa 1808. Otava 1933
Elämäkerrallisia tietoja Kuninkaallisen Porin rykmentin komentajista. Porin rykmentti, Turku 1934
Katsaus Ruona Oy:n vaiheisiin. Ruona, Oulu 1949
Porilaisten kultainen kirja. 1, Kuninkaallinen Porin rykmentti 1626-1810. Entisen Porin rykmentin upseerien kerho, Turku 1961